London County Council

London County Council var det høyeste regjerende organ i grevskapet London fra 1889 til 1965. Det var også det første folkevalgte lokalstyre som omfattet hele London.

Fylkestinget ble opprettet som et resultat av Local Government Act i 1888, og ble gjennomført grunnet en rekke skandaler som involverte Metropolitan Board of Works (MBW). Det var også fremmet av et generelt behov for å opprette en kompetent styring av byen, i stand til å ha langsiktig strategi og opprette effektive tjenester.Szreter, Simon (Mai 2002): «A central role for local government? The example of late Victorian Britain» . History & Policy Det ble erstattet av Stor-London fylkesting som følge av London Government Act som ble vedtatt i 1963. Det omfattet det som i dag utgjør Indre London, og ble erstattet av Stor-London fylkesting i 1965. London fylkesting var i sin tid det største, viktigste og mest ambisiøse fylkesting noe sted.Saint, A. (1989): Politics and the people of London: the London County Council (1889–1965)

 Historie 
På 1800-tallet omfattet City of London Corporation bare en liten del av Londons bykjerne. I 1855 fikk Metropolitan Board of Works en viss politisk makt i bykjernen; dens representanter var imidlertid ikke folkevalgte, men ble utnevnt av embedsmenn i den engelske kirke. Mye av den politiske makten var derfor konsentrert i prestegjeldene og i fylkene Middlesex, Essex, Surrey og Kent.

Opprettelsen av London fylkesting i 1889, som en del av gjennomføringen av Local Government Act av 1888, ble tvunget frem av en serie med skandaler i Metropolitan Board of Works. Datidens konservative regjering var motstandere av å opprette et sentralisert bystyre for hele London. Dens samarbeid med det liberale unionistpartiet i elektoratet, førte dem likevel til å støtte opprettelsen av institusjonen.

Like etter opprettelsen av London fylkesting, foreslo Royal Commission on the Amalgamation of the City and County of London en videre sammenslåing med City of London. Dette skjedde ikke, men forslaget ble modifisert og førte i 1900 til dannelsen av 28 administrative distrikter i byen. Et slikt distrikt kalles en Metropolitan borough. Disse distriktene erstattet en rekke tidligere lokale bystyrer.

Fylkestinget overtok oppgavene til Metropolitan Board of Works, og fikk i tillegg ansvar for utdannelse, byplanlegging og allmennyttige borettslag.

Før 1903 ble representanter i fylkestinget valgt inn fra Londons skolestyre, som dermed både satt i skolestyret og i fylkestinget. I 1903 overtok fylkestinget skolestyrets oppgaver, og i 1904 ble C. W. Kimmins utnevnt til utdanningsminister.

 Partipolitisk fordeling av representantene 

 År  Parti  Valgte representanter  Aldermen  Sum Valgte  Sum Aldermen 1889  Det progressive partiet  72  18  118  19 De moderate  46  1  1892  Det progressive partiet  83  17  118  19 De moderate  35  2  1895  Det progressive partiet  59  12  118  19 De moderate  59  7  1898  Det progressive partiet  70  10  118  19 De moderate  48  8  Labour Party  0  1  1901  Det progressive partiet  86  12  118  19 De moderate  32  6  Labour Party  0  1 1904  Det progressive partiet  82  13  118  19 De moderate  35  6  Uavhengig  1  0

 Ledere av Londons fylkesting 
Posten som leder av fylkestinget ble ikke formelt anerkjent før i 1933. Denne tabellen viser også lederne for de politiske majoritets-partiene før dette tidspunktet.

  Navn Innsatt  Avgikk 1  Thomas Farrer  21. mars 1889  27. mars 1890 2  James Stuart  27. mars 1890  9. mars 1892 3  Charles Harrison  9. mars 1892  10. mars 1898 4  Thomas McKinnon Wood  10. mars 1898  8. mars 1907 5  Richard Robinson  8. mars 1907  11. mars 1908 6  William Wellesley Peel  11. mars 1908  8. mars 1910 7  William Hayes Fisher  8. mars 1910  19. desember 1911 8  Cyril Jackson  19. desember 1911  16. mars 1915 9  Ronald Collet Norman  16. mars 1915  1. mars 1918 10  George Hume  1. mars 1918  11. mars 1925 11  William Ray  11. mars 1925  9. mars 1934 12  Herbert Morrison  9. mars 1934  27. mai 1940 13  Charles Latham  27. mai 1940  29. juli 1947 14  Isaac Hayward  29. juli 1947  31. mars 1965

 Referanser 

 Eksterne lenker 


Kategori:Londons historie
Kategori:Londons myndigheter
Kategori:Lokale politiske forsamlinger
Kategori:Etableringer i 1889
Kategori:Opphør i 1965